b'\n_START_ARTICLE_\nLuis Enrique\n_START_SECTION_\nKlubikarj\xc3\xa4\xc3\xa4r\n_START_PARAGRAPH_\nLuis Enrique alustas oma karj\xc3\xa4\xc3\xa4ri 1989. aastal Sporting de Gij\xc3\xb3nis, kus ta m\xc3\xa4ngis 45 m\xc3\xa4ngu ja l\xc3\xb5i 17 v\xc3\xa4ravat._NEWLINE_1991. aastal siirdus ta Madridi Reali, kus ta v\xc3\xb5itis hooajal 1992\xe2\x80\x9393 Hispaania karika ning tuli 1994\xe2\x80\x9395 Hispaania meistriks._NEWLINE_Enrique liitus 1996. aasta suvel Madridi Reali rivaalklubiga Barcelona._NEWLINE_Barcelonaga v\xc3\xb5itis ta kaheksa aasta jooksul kaks korda La Liga ja Copa del Rey. Kokku m\xc3\xa4ngis ta klubi eest 300 m\xc3\xa4ngu ning l\xc3\xb5i 109 v\xc3\xa4ravat._NEWLINE_Enrique l\xc3\xb5petas oma m\xc3\xa4ngijakarj\xc3\xa4\xc3\xa4ri 2004. aastal, ta oli selleks ajaks m\xc3\xa4nginud k\xc3\xb5ikide klubide ja sarjade peale rohkem kui 500 m\xc3\xa4ngu ja l\xc3\xb6\xc3\xb6nud \xc3\xbcle 100 v\xc3\xa4rava.\n_START_SECTION_\nKoondisekarj\xc3\xa4\xc3\xa4r\n_START_PARAGRAPH_\nLuis Enrique m\xc3\xa4ngis Hispaania jalgpallikoondise eest \xc3\xbcheksa aasta jooksul 62 korda ja l\xc3\xb5i 12 v\xc3\xa4ravat._NEWLINE_Hispaaniat esindas ta kolmel korral jalgpalli maailmameistriv\xc3\xb5istlustel ja \xc3\xbche korra Euroopa meistriv\xc3\xb5istlustel. Ta l\xc3\xb5i v\xc3\xa4rava 1994. aasta MMil \xc5\xa0veitsi vastu ja 1998. aasta MMil Bulgaaria vastu._NEWLINE_Samuti esindas ta ka 2000. aastal \xc3\xbche korra Astuuria jalgpallikoondist.\n_START_SECTION_\nTreenerikarj\xc3\xa4\xc3\xa4r\n_START_PARAGRAPH_\n2008. aastal alustas Luis Enrique t\xc3\xb6\xc3\xb6tamist Barcelona B peatreenerina._NEWLINE_2011. aastal sai temast Itaalia k\xc3\xb5rgliiga klubi AS Roma peatreener._NEWLINE_2013\xe2\x80\x9314 hooajal juhendas ta Hispaania k\xc3\xb5rgliiga klubi Celta de Vigo, enne kui naasis Barcelona juurde._NEWLINE_2014\xe2\x80\x9315 hooajal aitas ta Kataloonia klubil v\xc3\xb5ita nii La Liga, Copa del Rey kui ka Meistrite Liiga._NEWLINE_2015\xe2\x80\x9316 hooajal tuli Barcelona Enrique k\xc3\xa4e all taas Hispaania meistriks ja karikav\xc3\xb5itjaks. Meistrite Liigas langeti veerandfinaalis Madridi Atl\xc3\xa9tico vastu._NEWLINE_8. m\xc3\xa4rtsil 2017 tulid katalaanid tagasi Meistrite Liiga kaheksandikfinaalis Paris Saint-Germainiga v\xc3\xb5\xc3\xb5rsil saadud 4:0 kaotusest, v\xc3\xb5ites korduskohtumine Camp Noul 6:1. 27. mail 2017 juhendas ta Barcelona 3:1 v\xc3\xb5iduni Hispaania karika finaalis Alav\xc3\xa9siga.\n_START_SECTION_\nM\xc3\xa4ngustiil\n_START_PARAGRAPH_\nTema peamine positsioon m\xc3\xa4ngijana oli parem v\xc3\xb5i r\xc3\xbcndav poolkaitsja, aga ta oli tuntud ka oma mitmek\xc3\xbclgsuse poolest, olles oma karj\xc3\xa4\xc3\xa4ri jooksul m\xc3\xa4nginud igat positsiooni peale keskkaitsja ja v\xc3\xa4ravavahi.'